Sisse Marie Welling

Sisse Marie Welling (f. 25. febrúar 1986) er dönsk stjórnmálakona úr Sósíalíska þjóðarflokknum sem hefur setið í borgarstjórn Kaupmannahafnar frá árinu 2010. Hún varð oddviti flokksins í borgarstjórn árið 2016 og hafði umsjón með heilbrigðis- og umönnunarmálum frá 2017 til 2025. Hún varð borgarstjóri Kaupmannahafnar í byrjun árs 2026, eftir sveitarstjórnarkosningar í Danmörku árið áður.

 Bakgrunnur 
Sisse Marie Welling ólst upp í Árósum og útskrifaðist með stúdentspróf frá menntaskóla borgarinnar árið 2005. Hún flutti stuttu síðar til Kaupmannahafnar og nam sagnfræði við Kaupmannahafnarháskóla. Hún lauk kandidatsnámi árið 2017. Welling hefur unnið sem viðmælandi hjá greiningarfyrirtækinu Vilstrup Analyse, sem starfsmaður á skrifstofu Kaupmannahafnarháskóla og síðar hjá lista- og menningardeild skólans.

Sisse Marie Welling býr á Amager með eiginmanni sínum og tveimur börnum þeirra. Heimilisfangi fjölskyldunnar er haldið leyndu vegna ítrekaðrar áreitni gegn henni. Welling hefur gengið með neyðarhnapp á sér eftir að maður var dæmdur fyrir að nauðga henni og braut gegn nálgunarbanni gegn henni oftar en 50 sinnum.

 Stjórnmálaferill 
Sisse Marie Welling hóf þátttöku í stjórnmálum þegar hún var 14 ára gömul þegar hún skráði sig í Sósíalíska þjóðarflokkinn (SF) í heimabæ sínum, Árósum. Hún var meðlimur í stjórn ungliðahreyfingar flokksins og hefur verið virk í sambandi danskra menntaskólanema, þar sem hún var meðal annars ritstjóri stúdentablaðsins Pensum. Hún var ritari sambandsins frá júlí 2005 til júlí 2006.

Welling var meðlimur í hinu svokallaða barnagengi innan Sósíalíska þjóðarflokksins í byrjun annars áratugs 21. aldar. Margir meðlimir í þessum hóp gengu yfir í Jafnaðarmannaflokkinn eftir að SF sagði sig úr ríkisstjórn Helle Thorning-Schmidt árið 2014. Welling íhugaði að skipta um flokk en ákvað að vera áfram í SF eftir að Pia Olsen Dyhr var kjörin formaður.

 Borgarstjórn Kaupmannahafnar 
Sisse Marie Welling var kjörin fulltrúi í borgarstjórn Kaupmannahafnar fyrir Sósíalíska þjóðarflokkinn í fyrsta sinn í sveitarstjórnarkosningum árið 2009 með 764 atkvæðum. Frá 2009 til 2013 hafði hún umsjón með fjárlögum SF, sat í efnahagsnefnd flokksins og var varaformaður félagsmálanefndar.linkedin Hún var endurkjörin árið 2013 með 1.383 atkvæðum. Á næstu árum var hún varaformaður atvinnu- og aðlögunarmálanefnd borgarstjórnarinnar og meðlimur í heilbrigðis- og umönnunarnefnd.

Síðla árs 2015 tók Sisse Marie Welling sæti á danska þinginu í 11 daga sem varaþingmaður flokksformannsins Piu Olsen Dyhr.

Þann 28. ágúst 2016 tók Welling við sem leiðtogi Sósíalíska þjóðarflokksins í Kaupmannahöfn og oddviti flokksins í borgarstjórn.Mød SFs nye spidskandidat i København: Opflasket med politik og med masser af temperament af Ninnu Thomsen.

Sisse Marie Welling hlaut 5.254 persónuatkvæði í sveitarstjórnarkosningum Danmerkur árið 2017, þriðja mest allra frambjóðenda á eftir Frank Jensen borgarstjóra og Ninna Hedeager Olsen. Eftir kosningarnar varð Welling formaður heilbrigðis- og umönnunarnefndar í borgarstjórn Kaupmannahafnar. Í sveitarstjórnarkosningunum 2021 hlaut 7.016 persónuatkvæði og hélt áfram sem formaður heilbrigðis- og umönnunarnefndarinnar.

Frá árinu 2023 hefur Sisse Marie Welling verið formaður heilbrigðis- og öldrunarmálanefndar í sambandi danskra sveitarfélaga.

 Borgarstjóri 
Í sveitarstjórnarkosningum Danmerkur árið 2025 hlaut Sisse Marie Welling 20.924 persónuatkvæði, mest allra frambjóðenda í borginni. Fylgisaukningin nam 6,9 prósentum.

Daginn eftir kosningarnar, þann 19. nóvember 2025 gerðu Welling og Sósíalíski þjóðarflokkurinn samning um meirihlutasamstarf með öllum flokkum nema Jafnaðarmönnum og Frjálsum græningjum. Samkvæmt samningnum verður Welling borgarstjóri Kaupmannahafnar í ársbyrjun 2026. Hún er fyrsti borgarstjóri Kaupmannahafnar í meira en öld sem ekki er úr röðum Jafnaðarmanna.

Tilvísanir

Flokkur:Borgarstjórar Kaupmannahafnar